Publication: Magyar Közlöny
Issue: MK-2001-70 (Year: 2001, Number: 70)
Era: 1990-2004
Section: a 111/2001. (VI. 22.) Korm. rendelethez
Paragraph Index: 751

6. Fizika- és kultúrtörténeti vonatkozások Személyiségek Arkhimédész, Kopernikusz, Kepler, Galilei, Newton, Joule, Ampère, Faraday, Maxwell, Hertz, Jedlik Ányos, Eötvös Loránd, J. J. Thomson, Rutherford, Einstein, Planck, Bohr, Heisenberg, Fermi, Szilárd Leó, Teller Ede, Gábor Dénes a tartalmi követelményekben szereplő ismeretekkel kapcsolatos legfontosabb eredményei. Elméletek, felfedezések A geo- és heliocentrikus világkép összehasonlítása. Galilei munkásságának jelentősége: a kísérletezés szerepe. Newton munkásságának jelentősége: „az égi és földi mechanika egyesítése”. A mechanika hatása a gondolkodás egyéb területeire. A távcső, a mikroszkóp, a gőzgép, az elektromotor, a generátor, a transzformátor, az elektron, a radioaktivitás, az atomenergia felhasználásának felfedezése, illetve feltalálása — összekapcsolás a megfelelő nevekkel. Az elektromágnesség egységes elméletének jelentősége. A klasszikus fizika és a kvantummechanika szemléletmódja közötti legjelentősebb eltérések. Az űrkutatás történetének legfontosabb állomásai.

Source: https://magyarkozlony.hu/hivatalos-lapok/87380b7c51d34548e3e6c61cd28488b742776ff7/dokumentumok/0003f54c69d2fd30158764cbdbc00b6d2976e09d/letoltes